kardosdrur/scandi-wiki huggingface dataset:
Yoga - en vej til lykke

Yoga - en vej til lykke er en dokumentarfilm fra 1975 instrueret af Hagen Hasselbalch efter manuskript af samme.

Handling 
De fleste vesterlændige tror, at yoga er en slags gymnastik. Det er det også. Men yoga er mere end et system af øvelser til gavn for den legemlige sundhed. Det er i nok så høj grad et system til udvikling af sjælelig sundhed. Gennem besøg hos en række af yogaens store læremestre, guruerne, i yoga-centre, ashramaer, og samtaler med deres disciple, sadhakas, belyser filmen yoagaens fire grundformer: Karma, Bhakti, Raja og Jnana. Der er optaget scener til filmen i Indien, Spanien, Schweiz, Sverige, Nepal og Danmark. Det meste af filmen har dog fokus på Swami Narayananandas ashram midt i Jylland, på Gyllingnæs.

Referencer

Eksterne henvisninger 
 

Dokumentarfilm fra Danmark
Danske film fra 1975
Yoga
Kvindefestival '74

Kvindefestival '74 er en dansk dokumentarfilm fra 1975, der er instrueret af Janne Giese efter manuskript af hende selv og Henning Camre.

Handling 
En reportagefilm om verdens første kvindefestival i København i 1974. Den var arrangeret af Rødstrømpebevægelsen og havde til formål at kontakte og informere et langt bredere udsnit af befolkningen end hidtil. Repræsenteret i filmen er: Fagbevægelsen, Dansk Demokratisk Kvindeforbund, Rødstrømpebevægelsen, Lesbisk Bevægelse, Frauenrock  og Solvognen.

Referencer

Eksterne henvisninger 
 

Feminisme
Dokumentarfilm fra Danmark
Danske film fra 1975
Danske film omhandlende København i 1900-tallet
Vi er både rigtige og kloge

Vi er både rigtige og kloge er en børnefilm fra 1975 instrueret af Svend Abrahamsen efter manuskript af Svend Abrahamsen, Jimmy Andreasen, Jørgen Kastrup.

Handling 
Under et ferieophold i Sverige driver en gruppe danske børn til søs med en sejlbåd og lander på en lille ubeboet ø, hvor de må tilbringe et par dage, inden de bliver fundet. Ungdomsfilmen beskriver de sociologiske mekanismer, der træder i funktion, når en gruppe mennesker pludselig bliver overladt til sig selv.Egnet til børn fra 10 år.

Referencer

Eksterne henvisninger 
 

Børnefilm fra Danmark
Danske film fra 1975
Veronicas svededug

Veronicas svededug er en eksperimentalfilm fra 1977 instrueret af Jytte Rex efter manuskript af Jytte Rex.

Handling 
Filmen indkredser på forskellige planer det, der forener og adskiller arbejde, kærlighed og oprør i det enkelte menneskes liv. De mange personer, historier, drømme, billeder og planer i filmen fungerer som indfaldsvinkler mod de glemte steder og hvide pletter på det kort, der handler om specielt kvinders, men også mænds - glæde, sorg, kærlighed og tragedier.

Referencer

Eksterne henvisninger 
 

Eksperimentalfilm fra Danmark
Danske film fra 1977
En rig mand

En rig mand er en dansk portrætfilm fra 1979, der er instrueret af Jon Bang Carlsen efter eget manuskript.

Den særlige form for iscenesat dokumentarisme, som Jon Bang Carlsen havde dyrket i den prisbelønnede kortfilm Jenny og i den spillefilmagtige En fisker i Hanstholm (begge 1977), blev i En rig mand ført konsekvent igennem. Portrættet forekommer helt arrangeret på instruktørens betingelser og fremstår stærkt stiliseret. Mange mente, Bang Carlsen hængte Substral-kongen ud, og filmen vakte en del debat, også da den blev vist i tv. Hans Smith skal imidlertid selv have været godt tilfreds med den.

Handling 
Et portræt af millionæren og udlandsdanskeren Hans Smith, der trods en fattig barndom og en poliolidelse har skabt sig en formue som patentindehaver af plantegødningsmidlet Substral.

Referencer

Eksterne henvisninger 
 

Portrætfilm fra Danmark
Danske film fra 1979
Film instrueret af Jon Bang Carlsen
Peter Martins - en danser

Peter Martins - en danser er en portrætfilm fra 1979 instrueret af Jørgen Leth efter manuskript af Ole John.

Handling 
Filmen viser Peter Martins og hans arbejde på New York City Ballet - i skolerne, på prøver og forestillinger, som danser, som koreograf og lærer. Den daglige rutine i prøvesalene, de store præstationer på scenen og de intense experimenter for at opnå den sublime udtryksform. I en serie korte interviews fortæller Peter Martins om moral, de evige forsøg på at overgå sig selv, om hvorfor han kom til New York og om mødet med Balanchine. Andre medvirkende er George Balanchine, Jerome Robbins, Stanley Williams og danserne Suzanne Farrell, Heather Watts og Daniel Duell. Der vises passager fra balletterne "Chaconne", "Agon", "Tchaikowsky Pas de Deux" og fra Peter Martins egen ballet "Calcium Light Night".

Referencer

Eksterne henvisninger 
 

Portrætfilm fra Danmark
Danske film fra 1979
Balletfilm
Dansefilm fra Danmark
Film instrueret af Jørgen Leth
Jeg blir' så bange

Jeg blir' så bange er en dansk børnefilm fra 1981, der er instrueret af Elisabeth Rygård efter manuskript af hende selv, Mette Knudsen og Katia Forbert Petersen.

Handling 
Fra 5-årige Rikke bliver hentet i børnehaven, til hun skal sove om aftenen, oplever hun forskellige ting, hun bliver bange for: Da hendes mor går i byen, og hun er alene hjemme, da hun skal på wc og tror, at der kommer slanger op af det, og da hun skal sove om aftenen og ligge alene i mørket.

Medvirkende 
 Ulla Koppel - Mor
 Henrik Larsen - Far
 Lena Ditte Smith - Rikke

Referencer

Eksterne henvisninger 
 

Børnefilm fra Danmark
Danske film fra 1981
Revolutionens børn

Revolutionens børn er en dokumentarfilm fra 1981 instrueret af Helle Toft Jensen, Michael Mogensen, Henrik Jørgensen, Ulla Boje Rasmussen efter manuskript af Helle Toft Jensen, Michael Mogensen, Henrik Jørgensen, Ulla Boje Rasmussen.

Handling 
I 1979 væltede et folkeligt oprør det amerikansk støttede diktatur (under ledelse af Samoza) i Nicaragua. Filmen er optaget året efter med det formål at vise unges situation i et 3. verdens land, hvor der er sket en radikal samfundsomvæltning. 75% af befolkningen er under 25 år. Ungdommen betalte kampens pris, 40.000 blev dræbt, og de unge har nu en meget vigtig rolle i opbygningen af et nyt samfund. I filmen kommer de unge selv til orde. Den følger tre piger og en dreng i alderen 12 til 19 år. De fortæller deres lands historie, om deres oplevelser under oprøret og om deres fremtidsønsker. Filmen følger blandt andet deres aktive deltagelse i en stor alfabetiseringskampagne. 70.000 unge tog ud i landet i 5 måneder for at lære befolkningen at læse og skrive. En befolkning, som diktaturet i 45 år havde fastholdt i en umenneskelig tilværelse.

Referencer

Eksterne henvisninger 
 

Nicaragua
Dokumentarfilm fra Danmark
Danske film fra 1981
Byen med de mange tage

Byen med de mange tage er en dansk dokumentarfilm fra 1981 med instruktion og manuskript af Morten Arnfred.

Handling

Eksterne henvisninger 
 

Dokumentarfilm fra Danmark
Danske film fra 1981
66 scener fra Amerika

66 scener fra Amerika er en rejsefilm fra 1982 instrueret af Jørgen Leth efter manuskript af Ole John.

Handling 
Jørgen Leth: En dokumentarfilm om USA i dag. Den indeholder stort og småt, begivenheder, ting, mennesker, tanker og følelser. Den er en samling af billeder fra det land, som på mange måder er fremmed og uoverskueligt for os, men som vi alligevel må spejle vor egen kultur i, og som vore drømme - hvad enten vi vil det eller ej - må forholde sig til. Filmen er en personlig, subjektiv fremstilling, fyldt med oplevelse og sansning. Holdningen har været at registrere det, der fascinerer, og sætte det i en overraskende sammenhæng.

Referencer

Eksterne henvisninger 
 

Film instrueret af Jørgen Leth
Rejsefilm fra Danmark
Danske film fra 1982
Aldrig i livet

Aldrig i livet er en kortfilm fra 1982 instrueret af Ingrid Oustrup Jensen efter eget manuskript.

Handling 

Novellefilm om en gammel mand, hvis hus trues af nedrivning, mens han trues med anbringelse på plejehjem.

Referencer

Eksterne henvisninger 
 

Kortfilm fra Danmark
Danske film fra 1982
Corpus Kristi - og drømmen om fred

Corpus Kristi - og drømmen om fred er dansk en eksperimentalfilm fra 1983, der er instrueret af Carsten Sønder efter manuskript af ham selv og Erik Kr. Sloth.

Handling 
Filmen har ingen egentlig handling, men kredser i en række stemninger om krigen i stort og småt. Den viser volden og aggressionerne, der ulmer under overfladen. Ikke krig med soldater og bomber, men den lille krig mellem mennesker i dagligdagen. Skænderier, slagsmål. På en banegård. Mellem legende børn. Krigen ses som en sindstilstand.

Referencer

Eksterne henvisninger 
 

Eksperimentalfilm fra Danmark
Danske film fra 1983
Jane Muus og billedet

Jane Muus og billedet er en dansk portrætfilm fra 1983 med instruktion og manuskript af Erik Skibsted.

Handling 
Dokumentarfilm om grafikeren Jane Muus. Filmen beskriver, hvordan hun ser på sine medmennesker og opsøger sine motiver. Arbejdet med et portræt følges fra de første streger på træstokken til det færdige tryk. Muus kommenterer sit eget arbejde i filmen, der har til hensigt at inspirere til et videre billedanalytisk arbejde.

Referencer

Eksterne henvisninger 
 

Portrætfilm fra Danmark
Danske film fra 1983
Hole in one

Hole in one er en dansk kortfilm fra 1983, der er instrueret af Jan Jung efter manuskript af ham selv og Mogens Kløvedal.

Handling 
En amatør med anarkistiske tilbøjeligheder skaber vild forvirring blandt golfsportens mere satte udøvere.

Referencer

Eksterne henvisninger 
 

Kortfilm fra Danmark
Danske film fra 1983
Cykelsymfonien

Cykelsymfonien er en dansk kortfilm fra 1983, der er instrueret af Åke Sandgren efter eget manuskript.

Handling 
En cykel stjæles og skifter flere gange ejermand. Til slut er den atter tilbage, hvor den kom fra - uden at ejermanden har opdaget noget.

Referencer

Eksterne henvisninger 
 

Kortfilm fra Danmark
Danske film fra 1983
Der findes ingen tamme dyr

Der findes ingen tamme dyr er en dansk kortfilm fra 1983, der er instrueret af Lars Tingskov Mikkelsen efter manuskript af ham selv og Søren Nørregaard.

Instruktøren kaldte filmen "en direkte og upoleret fortælling om en antihelts oplevelser". Det var en workshopproduktion, der kom op som biografforestilling og holdt sig tre uger på premierebiografen, men ellers først og fremmest har været distribueret gennem Statens Filmcentral. Alligevel kan filmen betragtes som den første egentlige spillefilm, Det danske Filmværksted producerede. De medvirkende var overvejende amatører.

Handling 
En værnepligtig rømmer Kastellet i København med en håndgranat i lommen. Han bevæger sig i nogle dage rundt gennem forskellige miljøer, han søger kontakt, men folk vender sig fra ham. Han er for selvcentreret, han storskryder, han indbyder til øretæver. Han får sine bank, fysisk og åndeligt, og til slut er alt gået i hårdknude: På et hotelværelse sidder han, et gidsel og to politifolk.

Referencer

Eksterne henvisninger 
 

Kortfilm fra Danmark
Danske film fra 1983
Arbejde mod frihed

Arbejde mod frihed er en dokumentarfilm fra 1983 instrueret af Anne Regitze Wivel, der har skrevet manuskript sammen med Arne Bro.

Handling 
Et af Danmarks store lukkede fængsler skildres gennem portrætter af tre fanger. De menneskelige konsekvenser af at være lukket ude fra en verden, som de indsatte længes efter, drømmer om, men også frygter at blive ført ind i igen. Filmen er optaget i Vridsløse Statsfængsel i november 1979. Den er et portræt af tre fanger, hvis hverdag tilsyneladende er ensartet, men hvis fortid og fremtid tegner vidt forskellige billeder af den enkeltes valgmuligheder og visioner.

Referencer

Eksterne henvisninger 
 

Dokumentarfilm fra Danmark
Danske film fra 1983
Næsten et menneske

Næsten et menneske er en kortfilm fra 1983 instrueret af Frits Helmuth efter manuskript af Frits Helmuth, Anker Sørensen.

Handling 
Filmen gør opmærksom på en allergikers - og i dette tilfælde en astmatikers - hverdagsproblemer som følge af sygdommen. I novellens form skildres, hvilken indflydelse patientens sygdom har på den nærmeste familie, og hvordan man når frem til en løsning. Familien består af far, mor, et barn og en hund.

Referencer

Eksterne henvisninger 
 

Kortfilm fra Danmark
Danske film fra 1983
Salamandersøen

Salamandersøen er en børnefilm fra 1984 instrueret af Eddie Thomas Petersen efter manuskript af Eddie Thomas Petersen.

Handling 
Bedstefar er død, og familien tager ud på landet til hans begravelse. De to børn Minna og Janus, som er kusine og fætter, leger ved Salamandersøen og fantaserer over, hvad døden er for noget. Minnas mor fortæller, at når man dør, flyver hjertet op i himlen og bliver til et nyt menneske. Dette udforsker børnene nærmere.

Referencer

Eksterne henvisninger 
 

Børnefilm fra Danmark
Danske film fra 1984
En lillebitte ørering

En lillebitte ørering er en dansk kortfilm fra 1984 med instruktion og manuskript af Camilla Skousen.

Handling 
Filmens hovedperson er en 10-års pige set med en voksens øjne. Pigen ønsker sig hul i ørene. Filmen følger hendes dag fra efter skoletid til sengetid. Ind i den konkrete handling væver sig scener fra en hverdag, som rummer mange farer for børn: trafikken, alene hjemme, lyden af en flyver, der minder om krig.

Referencer

Eksterne henvisninger 
 

Kortfilm fra Danmark
Danske film fra 1984
I hvilket vand

I hvilket vand er en dansk kortfilm fra 1985 med instruktion og manuskript af Leif Magnusson.

Handling 
Drama om en familie. Axel er på prøve som togkonduktør men stikker af, da han kommer i tanke om, at han har en aftale med sin far, som han ikke har set længe. Axel opsøger sit hjem, men faderen og moderen er væk. Kun moderen vender hjem.

Referencer

Eksterne henvisninger 
 

Kortfilm fra Danmark
Danske film fra 1985
Tænk selv - en film om Poul Henningsen

Tænk selv - en film om Poul Henningsen er en portrætfilm fra 1985 om den danske arkitekt m.m. Poul Henningsen. Filmen er instruere af Dan Säll efter manuskript af Dan Säll og Dick Schyberg.

Handling 
En film om Poul Henningsen og de 50 år han var virksom i dansk kulturliv. Et portræt af arkitekten, revyforfatteren og kulturdebattøren PH. 

Der bliver i filmen vist klip fra: - De fem år - Den almindelige fascisme - Politikens filmjournal - Fremskridtets hjul - Spredte billeder fra København - Staunings mindefilm - Dyrehavsbakken - Cyklister i København - 1. Maj film - Og klokken slog tolv - Georg Brandes - Josephine Baker - Meninger i tiden - PH-Lys - PH's Danmarksfilm 1935 - Dansk Dokumentarfilm i 25 år - Byggeren - Interview med PH af Flemming Madsen

Referencer

Eksterne henvisninger 
 

Portrætfilm fra Danmark
Danske film fra 1985
Hvem kom først - hønen eller ægget

Hvem kom først - hønen eller ægget er en dansk undervisningsfilm fra 1985 med instruktion og manuskript af Bent Barfod.

Handling 
En filosofisk fabulerende film, der skitserer de store linjer i menneskehedens udvikling. "Engang for millioner af år siden blev elementerne - luft, jord, vand, ild - enige om at dele verden imellem sig".

Referencer

Eksterne henvisninger 
 

Undervisningsfilm fra Danmark
Danske film fra 1985
Eksperimentalfilm fra Danmark
Den lille pige med skøjterne

Den lille pige med skøjterne er en dansk børnefilm fra 1985 med instruktion og manuskript af Anne Regitze Wivel.

Handling 
En poetisk-dokumentarisk registrering af eliteholdet på isen i Østerbro Skøjtehal. Hovedfiguren er holdets yngste pige. Filmen følger dels hendes træning og dels hendes oplevelser af de store veninder og deres præstationer. Træningen med at lære de obligatoriske trin er hård og slidsom, og de frie løb kan også ende med fald.

Referencer

Eksterne henvisninger 
 

Børnefilm fra Danmark
Danske film fra 1985
A-Hasard-Kasasard

A-Hasard-Kasasard er en kortfilm fra 1985 instrueret af Lars Tingskov Mikkelsen efter manuskript af Lars Tingskov Mikkelsen  og bærende ide af Søren Nørregaard.

Handling 
En respektløs fortælling om Max og Dyt, der keder sig på et kontor, men pludselig får succes. De bliver indfanget af kunstverdenen og oplever - med filmens undertitel - "Hvordan en jernhård branche kan være en dejlig ting".

Referencer

Eksterne henvisninger 
 

Kortfilm fra Danmark
Danske film fra 1985
Driver dug falder rim

Driver dug falder rim er en dansk børnefilm fra 1985 med instruktion og manuskript af Irene Werner Stage.

Handling 
Eventyrfilm om en pige der må drage ud og finde den varulv hun har været forbundet med, siden hun var barn, og forløse den og skyde den.

Referencer

Eksterne henvisninger 
 

Børnefilm fra Danmark
Danske film fra 1985
Et væddeløb

Et væddeløb er en dansk kortfilm fra 1985, der er instrueret af Michael Varming og Ida Varming efter manuskript af førstnævnte.

Handling 
Filmen er lavet ud fra en samling af nyere stykker mekanisk legetøj. Figurerne har sat hinanden stævne på en væddeløbsbane, og dyr og mennesker konkurrerer med hinanden.

Referencer

Eksterne henvisninger 
 

Kortfilm fra Danmark
Danske film fra 1985
De røde bånd

De røde bånd er en dansk kortfilm fra 1985, der er instrueret af Jørn Faurschou efter manuskript af Kaj Himmelstrup.

Handling 
Fra et barns synsvinkel virker forældrenes skænderi som en veritabel krig.

Referencer

Eksterne henvisninger 
 

Kortfilm fra Danmark
Danske film fra 1985
Gertrud som detektiv

Gertrud som detektiv er en dansk børnefilm fra 1985 med instruktion og manuskript af Leif Larsen.

Handling 
Kænguruen Gertrud forlader den zoologiske have for at lede efter elefanten, som er blevet bortført om natten. Hvad politiet ikke kan, klarer Gertrud, der finder elefanten i et cirkus og fører den sikkert tilbage.

Referencer

Eksterne henvisninger 
 

Børnefilm fra Danmark
Danske film fra 1985
Gertrud som dyrepasser

Gertrud som dyrepasser er en dansk børnefilm fra 1985 med instruktion og manuskript af Leif Larsen.

Handling 
Kænguruen Gertrud hjælper dyrepasseren og direktøren i den zoologiske have. De to mænd må gå i seng, den ene er forkølet, den anden bliver stresset af for meget arbejde.

Referencer

Eksterne henvisninger 
 

Børnefilm fra Danmark
Danske film fra 1985
Vladimir og Rosa

Vladimir og Rosa er en kortfilm fra 1985 instrueret af Vladimir Oravsky efter manuskript af Vladimir Oravsky.

Handling 
Kærlighedshistorie om Vladimir, rockmusiker i et østland med drømme om det frie Vesten, og den danske pige Rosa. Rosa lover at hjælpe Vladimir ud af landet, og det lykkes efter en del forklædning og barokke sammenstød med østlandets magthavere.

Referencer

Eksterne henvisninger 
 

Kortfilm fra Danmark
Danske film fra 1985
Ballade i byrådet

Ballade i byrådet er en dansk kortfilm fra 1985 instrueret af Nils Vest efter manuskript af ham selv og Peter Thorsboe. Blandt de medvirkende ses blandt andre den kendte skuespiller Ove Sprogøe i hovedrollen som borgmesteren, mens Peter Larsen medvirker som Brita Skall Houlberg, en slet skjult hentydning til den daværende indenrigsminister Britta Schall Holberg.

Handling 
Novellefilm fra hverdagen i et byråd med en borgmester, der kan alle de kommunalpolitiske fiduser. En dag oplever han, hvordan et nyvalgt byråd ikke vil skære ned, men tværtimod øge servicen i kommunen for stort set de samme skattekroner.

Medvirkende 
 Ove Sprogøe - Borgmesteren
 Asta Esper Andersen - Kvindelig borgerlist
 Tom Jacobsen - Kommunaldirektøren
 Asger Boertmann - Socialistisk oppositionspolitker
 Rasmus Bogø - Ung mand med hackerevner
 John Mailand - Borgmesterens partifælle
 Mette Nielsen - Punker
 Lizzie Corfixen - Borgmesterens sekretær
 Peter Larsen - Brita Skall Houlberg
 Kadhim Faraj - Indvandrerpolitiker
 Amalie Bjørn Herskind - Barn i byrådet
 Bruno Bjørn - Politiker
 Hanne Bøgh-Andersen - Politiker
 Susanne Campbell - Politiker

Referencer

Eksterne henvisninger 
 

Kortfilm fra Danmark
Danske film fra 1985
At dræbe for at leve

At dræbe for at leve er en dansk naturfilm fra 1986 instrueret og med manuskript af Claus Bering.

Handling 
At dræbe for at leve er ret beset det naturligste af verden, og dog eksisterer der masser af hykleri omkring dette, siger Claus Bering, der starter sin film med at angribe det synspunkt, at det er synd for dyrene, som mange siger, samtidig med at de spiser kød og holder sig varme ved at klæde sig i dyrehud. Bering gennemgår detaljeret og sagligt de aflivningsmetoder, der anvendes på dyr i vor kultur. Ud over besøg på slagterier omtales dyreforsøg, der skal give os større indsigt. Filmen indeholder selvsagt scener, der kan virke voldsomme på tilskueren.

Referencer

Eksterne henvisninger 
 

Naturfilm fra Danmark
Danske film fra 1986
Stationer

Stationer er en rejsefilm fra 1986 instrueret af Rumle Hammerich efter manuskript af Arne Bro, Rumle Hammerich.

Handling 
En oplevelsesrejse med tog gennem Danmarks landskaber, miljøer og arkitektur. Og en rejse fuld af episoder mennesker imellem, som de tager sug ud for morfar, der tager fra Himmerland til København for at møde sit barnebarn på Hovedbanegården. Drengens rejse er foregået fra Københavns omegn.

Referencer

Eksterne henvisninger 
 

Rejsefilm fra Danmark
Danske film fra 1986
Natterytter

Natterytter er en børnefilm fra 1986 instrueret af Svend Johansen efter manuskript af Marie Louise Lefèvre, Svend Johansen.

Handling 
Novellefilm for børn om den 12-årige Hanne, der blander virkelighedens og drømmens verden sammen. Hanne tager på vinterferie hos sin mormor på landet, og under denne ferie vokser hendes fascination og angst for det ukendte. Heste spiller en stor rolle i pigens liv, hun elsker at ride og drømmer om heste og ryttere. I ferien møder hun en jævnaldrende dreng, Thomas,og sammen hører de om den hovedløse rytter, der spøger på en nærliggende borgruin.

Referencer

Eksterne henvisninger 
 

Børnefilm fra Danmark
Danske film fra 1986
Jiwans onkel

Jiwans onkel er en dansk kortfilm fra 1986, der er instrueret af Arun Dhundale, Kenny Sanders og Sigve Endresen efter manuskript af de to førstnævnte.

Handling 
Novellefilm for børn, optaget i Indien. Her bor tre søskende sammen - Jiwan, hans lillebror og storesøster. Jiwans onkel er i Danmark, hvor han arbejder som taxachauffør. Han skriver til drengen og fortæller ham om dette land, som han synes, at han skal besøge, og hvis sprog og kultur, han opfordrer Jiwan til at sætte sig ind i. Filmen følger, hvordan Jiwan leger og fantaserer sig til en opfattelse af Danmark, mens lillebroderen tænker på at blive taxachauffør, og søsteren når den alder, hvor hun skal giftes bort og forlade drengene.

Referencer

Eksterne henvisninger 
 

Indien
Kortfilm fra Danmark
Danske film fra 1986
Når bare han kan tælle køerne

Når bare han kan tælle køerne er en børnefilm fra 1986 instrueret af Rumle Hammerich, Tim Cenius efter manuskript af Rumle Hammerich, Tim Cenius.

Handling 
Novellefilm om to drenge fra Paro-dalen i Bhutan i Himalaya. Filmen giver et indtryk af de fremmede levevilkår og omgivelser

Referencer

Eksterne henvisninger 
 

Børnefilm fra Danmark
Danske film fra 1986
Mellem grænser

Mellem grænser er en kortfilm fra 1986 instrueret af René Bo Hansen efter manuskript af René Bo Hansen.

Handling 
Spillefilmagtig dokumentarfilm, der portrætterer en ung palæstinensisk flygtning og hans situation. Scener fra Libanon skildrer hans baggrund, mens scener fra Danmark viser ham i et kulturelt ingenmandsland.

Referencer

Eksterne henvisninger 
 

Kortfilm fra Danmark
Danske film fra 1986
Eventyret om den vidunderlige kartoffel

Eventyret om den vidunderlige kartoffel er en dansk tegnefilm fra 1986 med instruktion og manuskript af Anders Sørensen.

Handling 
Det er en af hverdagens anonyme helte, der er hovedpersonen i denne muntre, kulturhistoriske gennemgang af kartoflens vandring fra indianernes land til det danske middagsbord.

Referencer

Eksterne henvisninger 
 

Kartoffel
Animationsfilm fra Danmark
Danske film fra 1986
Mit søde barn

Mit søde barn er en dokumentarfilm fra 1987 instrueret af Katia Forbert Petersen efter manuskript af Katia Forbert Petersen.

Handling 
Dokumentarfilm formet som et kærlighedsdigt, et nødråb fra de mødre i den 3. verden, som hver dag kæmper for, at deres børn kan leve videre. I den fattige del af verden dør små børn af væskemangel f.eks forårsaget af diarré. Småbørnsdødeligheden er katastrofalt høj, men den kan blive mindre. UNICEF har introduceret poser med en blanding af sukker og salt. Denne blanding - opløst i vand - kan redde millioner af liv. Filmen er optaget i Bangladesh og fortæller sin historie som et kærlighedsdigt, tilegnet de mange mødre, hvis børn lever i fare for at dø.

Referencer

Eksterne henvisninger 
 

Dokumentarfilm fra Danmark
Danske film fra 1987